**MUNDBLÆST GLAS FRA GUATEMALA**

I byen Cantel i **Guatemala**s vestlige højland ligger glasværkstedet **COPAVIC**. I 1976 sluttede 17 glasarbejdere sig sammen og dannede **kooperativet COPAVIC**. I begyndelsen af 1990erne knyttede COPAVIC kontakt til organisationer inden for **Fair Trade**, som ydede teknisk assistance inden for kvalitetssikring og udvikling af design. I dag anses mundblæst recycled glas fra COPAVIC for at være enestående i Fair Trade kredse. 60 % af produktionen eksporteres.

I dag arbejder omkring **40 mænd** med glasproduktionen. 20 af dem er medlemmer af kooperativet, resten er ansatte. Råmaterialet til produktionen er udelukkende **genbrugsglas**, som indsamles i regionen. Det bliver sorteret, vasket og smeltet i ovnen ved 800-1000 grader, hvorefter det bliver blæst til forskellige former med glaspusterpiben.

**Hvad har Fair Trade betydet for arbejderne hos COPAVIC?**

**\*** **fast arbejde** i 9 måneder af året

**\*** en **løn**, som ligger 10-30 % over

minimumslønnen

**\*** muligheder for at give **børnene**

en **uddannelse**